van hubrechten schelkens
Het sijn come in rechte voir meye en scepen van loeven inde banck aldair
reyne hoelaers die nae den rechte der stat van loven comen en geleidt is
tot den goeden jan schelkens soen peters wilen schelkens bastarts in deen
zijde en hubrecht schelkens soen wouters wilen schelkens natuerlic
brueder des voirs wilen peters in dande dair de voirs reyne hoelaers
dede lesen den beleidtbrief vande voirs beleide versuekende datme hem houde
woude in xxx roeden wijngts oft dair omtrent gelege te langdorp
ond theerscap des hen vander rivien bove den willigeput tusscen
de goede henrix robbijns en de goede des voirs hubrechts schelkens
alsoe dat ter stont de voirs hubrecht een aensprake dede tot den voirs
goede seggende onder den anden dat de voirs jan schelkens de voirs
goede anderwile vercocht hadde henricke schelkens dair af hij sijn naer
derscap geboden hadde hoepte en meynde bij veel redene en bij seken
thoenis dat hij dair nae dede dat hem sijn naerderscap volge soude
dair op dat hem de voirs reyne hoelairs verantwerde meynede dat hem
de voirs aensprake gheen onstade doen en soude gemerct dat hij oec sijn
ver
naerder scap geboden hadde en dat hij den cooper van wittigen bedde
also nae wae als de voirs hubrecht seggende onder den anden mede
dat de voirs peter schelkens en gtruydt shertoge sijn wijf de voirs goede
vercregen in hoen geheelen stoele des hij hem vermat te thoene dair
af hij niet en volquam en meynde mids dien en mids meer anden
reden die hij noch dair toe seggen dede dat hem sijn naerderscap inde
voirs goede volgen sal Alsoe dat ten eynde de meyer van loven maende
de scepen van loven die wijsden voir een vonnisse nae aensprake nae
verantwerden nae thoenis en nae al dats voir hen come was dat
den voirs hubrecht schelkens inde voirs goede sijn naerderscap volgen sal
kersmak roelofs te ovwynge iunior smet ja xxiiii